GiliGold/VAD_KnessetCorpus huggingface dataset:
יוסי כץ: אני רק פונה אליך לנסות ולהעביר את זה בחקיקה ולא דרך ועדת הכנסת.
אילן גילאון: קודם כל, אדוני, כנראה שאני לא הובנתי.
אילן גילאון: או שאני מאחר את הדור שלי או שאני לא יודע מה קורה.
אילן גילאון: לא באתי כאן לפגוע, לא באנשים מבוגרים ולא באנשים קשישים ולא בזכויות מוקנות, בוודאי שלא.
אילן גילאון: אבל אני רוצה לומר משהו לגבי הזכויות המוקנות: הזכויות המוקנות מדברות על קבוצה אחת – ובעיני: קבוצה אחת – של זכויות יתר שניתנו – אני אומר – על בסיס של שחיתות.
אילן גילאון: היום הן על בסיס של שחיתות.
אילן גילאון: אם בזמנו, כאשר לא היה חוק ביטוח בריאות ממלכתי, עוד אולי היה איזשהו רעיון – ניחא.
אילן גילאון: אבל היום מדוע קבוצה כזאת, שהיא הקבוצה – חבר הכנסת בוים – המרופדת, המסודרת, עם פנסיה תקציבית, במדינת ישראל, מדוע היא זקוקה לזכות הזאת?
אילן גילאון: האם זאת זכות מוקנית?
אילן גילאון: זה כמו לומר שאני מגן על – תסלח לי – הפועלים האלה שמרוויחים שמונים ותשעים אלף שקל בחודש.
אילן גילאון: בערך כך הזכויות האלה מוקנות.
אילן גילאון: אז אם הזכויות האלה מוקנות זו קבוצה שהקנתה לעצמה את הזכות.
אילן גילאון: איך אמר השופט בנימין הלוי?
אילן גילאון: מהי פקודה בלתי חוקית?
אילן גילאון: – פקודה בלתי חוקית היא זאת שדגל גדול ושחור של אי חוקיות מתנוסס מעליה.
אילן גילאון: אני כבר מסיים.
אילן גילאון: אם אנחנו מחליקים את זה, חבר הכנסת בוים, בצורה שאתה אמרת, אז כנראה שכל העניין לא מובן.
אילן גילאון: מדובר כאן בנורמה ציבורית שלא יכולה להתקיים במקומותינו במסגרת, נקרא לזה, אם אין לחם יאכלו עוגות.
גדעון בן ישראל: הזקנים האלה זה עוגות?
גדעון בן ישראל: האלמנות האלה זה עוגות?
אילן גילאון: לא, אדוני.
אילן גילאון: לא הזקנים האלה זה עוגות.
אילן גילאון: אם אתה מנסה להגן על זכויות מוקנות של ציבור - - -
יוסי כץ: סליחה, רבותי, יש לנו עוד סעיפים לסדר היום.
יוסי כץ: נתתי לך באמת זמן די והותר.
גדעון בן ישראל: --
אילן גילאון: כאשר אתה אומר את הדברים האלה - - -
יוסי כץ: סליחה, אתם לא מנהלים ויכוח.
יוסי כץ: משפט אחרון.
אילן גילאון: מי שמייצג את הגמלאים אדוני, לא יכול לייצג 350 גמלאים.
אילן גילאון: אני לא מבחין כאן בין שופטים, בין סגל א' לחברי כנסת.
אילן גילאון: כל זכויות האלה היום הן לא מתקבלות על הדעת.
אילן גילאון: באתי לוועדה מסיבה פשוטה – כי זה הפה שהתיר.
אילן גילאון: אם זה לא הפה שיאסור, יש אפשרויות נוספות.
אילן גילאון: אני, מבחינת הפרוצדורה, חושב שאני יודע מה לעשות.
יוסי כץ: אתה לא מוותר על בקשתך.
אילן גילאון: אני לא מוותר על בקשתי, אני רוצה שהוועדה תחליט פה שהיא מבטלת את החלטתה שלה.
אילן גילאון: כל הספיחים האחרים שצריכים לעבור דיון בוועדת הכספים וועדות אחרות, יעברו בוועדות אחרות.
אילן גילאון: הקבוצה הזאת - - -
יוסי כץ: אני - - -
אילן גילאון: לא, אדוני, תסלח לי.
אילן גילאון: אני ממתין פה שנה וחצי, אתה תיתן לי לדבר.
יוסי כץ: נתתי לך.
אילן גילאון: אני ממתין לדיון הזה, אתה יודע ממתי, אדוני?
אילן גילאון: מ 29 לנובמבר 2000 אני ממתין לדיון הזה, כי כאן מדובר בזכויות מוקנות של קבוצה שהיא - - -
יוסי כץ: שמענו, אבל אמרת את זה שלוש פעמים.
יוסי כץ: מה אתה רוצה?
אילן גילאון: אלה אנשים שהם כולם מסודרים ומי שבקבוצה הזאת לא מסודר, אנחנו נתחייב לסדר לו את מקומו.
יוסי כץ: אני מציע את ההצעה הבאה.
יוסי כץ: סליחה, חבר הכנסת גילאון, סליחה.
יוסי כץ: בני, אתה רוצה לצאת?
יוסי כץ: אתה בפירוש מפריע לי.
אילן גילאון: סליחה.
אילן גילאון: לא הוא הפריע.
יוסי כץ: עכשיו, אני מציע את הדבר הבא.
יוסי כץ: אני מציע שהבקשה שלך לא תתקבל ואני אצרף מכתב שלי אישית לכל אחד ואחד מחברי הכנסת לשעבר, שבו בקרב ציבור חברי הכנסת לשעבר יש תופעה של רכישת שירותים פרטיים והעדפתם על פני שירותים על פי חוק ביטוח בריאות?
ד"ר דור: לא זכאים.
גדעון בן ישראל: לא זכאים.
גדעון בן ישראל: אלה רק הקבוצות האחרות.
יוסי כץ: אז אין בעיה ואני מציע לא לקבל את הבקשה.
יוסי כץ: מי בעד קבלת בקשתו של חבר הכנסת אילן גילאון ירים את ידו.
יוסי כץ: מי נגד קבלת בקשתו ירים את ידו.
יוסי כץ: ההצעה שלך התקבלה ואני קובע בקשת רביזיה במועד אחר.
יוסי כץ: אני אודיע על המועד.
יוסי כץ: פניית חברת הכנסת ענת מאור בדבר ריכוז הדיונים בנושא שכר חברי הכנסת במועד קבוע
יוסי כץ: אנחנו עוברים לנושא הבא בסדר היום.
יוסי כץ: הצעתה של חברת הכנסת ענת מאור בדבר ריכוז הדיונים בנושא שכר חברי כנסת במועד קבוע.
ענת מאור: אם חבר הכנסת גילאון אמר שהוא מחכה מנובמבר 2000, ההצעה שלי הועלתה לפני כשש שנים פעם ראשונה, בוועדת גנור פעם שניה ותודה ליושב ראש שמביא את זה עכשיו, מיד כשפניתי.
ענת מאור: אני חושבת שאנחנו עושים נזק לעצמנו.
ענת מאור: קודם כל ענייני, ב' גם תדמיתי, אם כי יושב פה אחד העיתונאים שהתעמתתי אתו.
ענת מאור: אני רוצה להדגיש שאני בהחלט לא מצדיקה את העובדה שכל פעם שדנים בנושא זכויות חברי הכנסת, יש גם הקצנה והגזמה בתקשורת.
ענת מאור: אני בהחלט לא שלמה עם זה ודוגמה שנתתי זה הנושא של נסיעות לחו"ל, שזה נושא שהפכו אותו למין דבר כזה, בעוד שזה נושא חשוב ביותר שעושים אותו מתוך שליחות.
ענת מאור: יחד עם זאת, כמו כל ארגון עובדים, כמו כל מקום עבודה, יש סיכום של תנאי עבודה פעם בשנה.
ענת מאור: אגב, בחלק מהמקומות אדוני היושב ראש – אתה מתמצא בהסכמי שכר – זה אפילו שנתיים.
ענת מאור: בטח שזה לא נכון ולא ראוי שכל חודש חודשיים, כל נושא שעולה דנים בו בנפרד.
ענת מאור: גם מבחינה עניינית, למה זה לא נכון?
ענת מאור: כי אין את התמונה הכוללת.
ענת מאור: יכול להיות שסעיף אחד צודק וסעיף שני צודק, אבל התמונה הכוללת עושה ניפוח, או ההפך: הפחתה בזכויות.
ענת מאור: דבר שני: הרבה פעמים אפילו לא מחממים כסא ומיד מעלים דברים, שנידונו אפילו לפני חצי שנה.
ענת מאור: אני אתן דוגמה: מגיע חבר כנסת חדש לכנסת – זה היה בשנת 1996 – אז הוא פונה ומבקש שהדירה תהיה דווקא בתל אביב ולא בירושלים.
ענת מאור: הוא עושה את זה בתום לב, אולי, לשיטתו.
ענת מאור: בעוד שבכנסת דנו בזה מזמן והגיעו למסקנה – ובצדק – שהמלון הוא רק בירושלים, כי זה חלק מהעבודה והשהות וההשקעה בכנסת וכולי.
יוסי כץ: בקיצור, איך את מציעה שתעבוד הטכניקה?
ענת מאור: אני מציעה, אדוני היושב ראש, שוועדת הכנסת תקיים דיון בעיתוי אחיד בשנה.
ענת מאור: הטוב ביותר זה אולי זה לקראת אחד בינואר.
ענת מאור: עד אז ירכזו את כל הפניות.
ענת מאור: גם אם פניה תגיע בפברואר היא לא תידון עד לנובמבר או עד לדצמבר, או איך שיחליטו.
ענת מאור: אם באפריל – באפריל.
ענת מאור: כל הדברים כולם יידונו רק פעם בשנה ואחרי זה אין פתיחת דיון, אין ערעורים, אין שום דבר.
ענת מאור: הכל פתוח בשנה שאחרי זה.
יוסי כץ: זאת אומרת, את מדברת על החלטות ועדת הכנסת - - -
ענת מאור: כל ההחלטות שנוגעות לח"כים.
ענת מאור: גם שכר וגם הטבות וגם תנאים.
זאב בוים: אנחנו מתעסקים הרבה עם שכר ח"כים?
ענת מאור: כל הדברים הנוגעים, כולל העוזרים הפרלמנטריים.
ענת מאור: אני אומרת: עיסוק בעצמנו פעם בשנה.
סופה לנדבר: עיסוק בעוזרים פרלמנטריים זה לא עיסוק בעצמנו.
סופה לנדבר: חברי כנסת אני מסכימה.
סופה לנדבר: אבל עוזרים פרלמנטריים?
יוסי כץ: זאת הצעה.
ענת מאור: אני רוצה רגע לענות לחברת הכנסת לנדבר.
ענת מאור: אני מסכימה אתך שיש לנו מניות גדולות בשיפור תנאיהם של העוזרים הפרלמנטריים וטוב שכך.
ענת מאור: אני לא רוצה להזכיר לכם איך - - - הם קיבלו שליש משרה.
ענת מאור: זה כבר פי ארבע וחמש ויש שני עוזרים – הכל בסדר.
ענת מאור: אבל גם הסכם עם עוזרים פרלמנטריים צריך להיות פעם בשנה.
ענת מאור: כמו כל איגוד מקצועי, אני אומרת.
ענת מאור: הדיון הזה הוא לא מיטיב אתנו, הוא לא נכון עניינית, הוא פוגע תדמיתית ופוגע בצדק.
ענת מאור: אני לא רואה סיבה לעשות את זה.
יוסי כץ: השאלה שלי היא זו: זה שינוי דרסטי להעביר את זה רק פעם בשנה.
יוסי כץ: כי זה שינוי דרסטי.
יוסי כץ: בהחלט שינוי משמעותי.
יוסי כץ: מה דעתך לעשות את זה בשני מועדים בשנה?
ענת מאור: תראה, אדוני היושב ראש:
ענת מאור: לפי מה שאני מכירה - איגוד מקצועי אני מכירה - אני לא מצליחה להבין למה פעם בשנה זה לא מספיק.
ענת מאור: פעמיים בשנה זה המון, כי אנחנו יודעים מה הדינמיקה.
ענת מאור: הרי זה לא נגמר בישיבה אחת, עושים עוד ישיבה ויש לובי לפני - - -
יוסי כץ: השאלה השניה.
יוסי כץ: נדמה לי שהמועד הטוב ביותר היה לפני שנת התקציב.
יוסי כץ: כלומר: לקראת סיום שנת התקציב, נדמה לי.
אבי לוי: אוקטובר – נובמבר.
יוסי כץ: כן, כדי לסיים את הדיון בזמן.
יוסי כץ: ואז אם יגישו באוקטובר בקשות אז עד נובמבר תהיה החלטה כדי שזה יכנס לתקציב - - -
אבי לוי: של השנה החדשה.
יוסי כץ: בצורה מסודרת.
יוסי כץ: כך נראה לי.
ענת מאור: העיתוי מקובל עלי – מה שתגידו.
יוסי כץ: עד סוף אוקטובר, תחילת נובמבר, נראה לי מועד סביר.
יוסי כץ: מה דעתך חבר הכנסת בוים?
זאב בוים: השאלה היא – מתוך ניסיון – האם יש דברים של אנשים - - -
יוסי כץ: כל הזמן.
יוסי כץ: כל הזמן יש על שולחני.
זאב בוים: יש כל הזמן?
זאב בוים: כי אני בהחלט מקבל.
זאב בוים: המוטיבציה להגיש הצעה כזאת נובעת מהתדמית, לא למהות העניין.
ענת מאור: שני הדברים.
ענת מאור: זו גם המהות.
יוסי כץ: אגב, כשהבאתי מספר הצעות במליאה, היו הרבה חברי כנסת שנקטו באותה גישה.
יוסי כץ: חבר הכנסת לנגנטל דיבר על זה, חבר הכנסת אורלב דיבר על זה, הם אמרו לי: למה אתה מביא כל הזמן?
יוסי כץ: מספיק כבר.
יוסי כץ: אל תבוא כל הזמן עם הצעות.
יוסי כץ: פעם אחת בשנה.
יוסי כץ: יידעו כל חברי הכנסת שפעם אחת בשנה דנים בנושא הזה.
ענת מאור: כן?
ענת מאור: העלו את זה?
ענת מאור: אני שמחה.
יוסי כץ: זה נראה לי מאד מאד הגיוני.
זאב בוים: שלא יהיה ספק שלא נוכל להימלט - - -
ענת מאור: פעם בשנה פותחים.
יוסי כץ: אני רק הייתי אומר דבר כזה: מדובר על כל שינוי בתנאים.
יוסי כץ: זה צריך להיות ברור שמדובר על כל שינוי בתנאים.
יוסי כץ: על הגדלה והקטנה ושינוי.
יוסי כץ: כל שינוי שהוא יבוא פעם בשנה.
אנה שניידר: לקראת קביעת התקציב, אולי.
יוסי כץ: זו בעיה.
יוסי כץ: אני אסביר מה הבעיה.
יוסי כץ: הבעיה היא שאת תקציב הכנסת קובעת ועדה משותפת לוועדת הכספים ולוועדת הכנסת ולעומת זאת, את החלטות הכנסת לגבי שינויים בתנאי דף קשר לבוחר או כל דבר אחר שהוא, קובעת ועדת הכנסת.
יוסי כץ: אז זה לא אותו גוף.
אנה שניידר: זה יכול להיקבע לאותו מועד.
יוסי כץ: כן, אבל אני הייתי מציע לקבוע את זה לקראת סוף אוקטובר מחצית נובמבר, כדי שיהיה פרק זמן מספיק ארוך לוועדה לדון ואז ממילא ועדת התקציב תדון בהשלכות.
יוסי כץ: אז אני מבקש: תכינו לנו נוהל ובישיבה הבאה נאשר נוהל כזה.
יוסי כץ: רעיון טוב.
יוסי כץ: תודה רבה, אנחנו עוברים לנושא הבא.
יוסי כץ: קביעת ועדות לדיון בהצעות חוק: הצעת חוק תיקוני חקיקה בתחום התקשורת (טלוויזיה ורדיו) (הוראות שונות), התשס"ב-2001 2.
יוסי כץ: הצעת חוק הרשות השניה לטלוויזיה ורדיו (תיקון – איחוד המועצה לשידורי כבלים ושידורי לוויין ומועצת הרשות השניה לטלוויזיה ורדיו), התשס"ב-2001 3.
יוסי כץ: הצעת חוק הרשות השניה לטלוויזיה ורדיו (תיקון – איחוד המועצה לשידורי כבלים ושידורי לוויין ומועצת הרשות השניה לטלוויזיה ורדיו), התשס"ב-2001
יוסי כץ: רבותי, ההרכב שאני מציע לשלושת ההצעות, דהיינו:
יוסי כץ: הצעת חוק תיקוני חקיקה בתחום התקשורת של חבר הכנסת פורז, הצעת חוק הרשות השניה לטלוויזיה ורדיו – איחוד שתי המועצות – של חבר הכנסת לנגנטל והצעת חוק הרשות השניה לטלוויזיה ורדיו – איחוד המועצה וכולי – של חבר הכנסת קליינר, אני מציע את ההרכב הבא: מוועדת הכלכלה – חבר הכנסת אברהם פורז, יושב ראש הוועדה המיוחדת.
יוסי כץ: חבר הכנסת איתן כבל וחבר הכנסת צבי הנדל.
אברהם פורז: הם באים לוועדה?
אברהם פורז: לכלכלה?
יוסי כץ: בדקתי.
יוסי כץ: כך נמסר לי.
יוסי כץ: מוועדת החינוך והתרבות – חבר הכנסת זבולון אורלב, חברת הכנסת קולט אביטל, חבר הכנסת זאב בוים שנותן את מקומו, את מקום סיעת הליכוד, לחבר הכנסת נחום לנגנטל שיחליף את חבר הכנסת בוים.
יוסי כץ: ועדת הכספים – חבר הכנסת אבשלום וילן, חבר הכנסת מיכאל איתן וחבר הכנסת אמנון כהן.
יוסי כץ: האם ההצעה הזו מקובלת?
יוסי כץ: מי נגדה?
אברהם פורז: אין צורך להודיע במליאה?
יוסי כץ: בהצלחה, אני אודיע במליאה.
יוסי כץ: קביעת מסגרת דיון להצעת אי-אמון בראש הממשלה
יוסי כץ: סיעת מרצ הגישה הצעה להביע אי-אמון בראש הממשלה, בשל מלאת שלושים יום לשביתת הנכים.
יוסי כץ: ההצעה תידון היום.
יוסי כץ: ועדת הכנסת מתבקשת לקבוע מסגרת לדיון.
יוסי כץ: מה קבענו?
אתי בן יוסף: שלוש דקות לכל הסיעות.
אריה האן: שלוש דקות.
אריה האן: אוקי.
יוסי כץ: שלוש דקות לכל הסיעות, אושר.
אפי אושעיה: הנושא הוא ערעורים על החלטת יושב-ראש הכנסת והסגנים שלא לאשר דחיפות הצעות לסדר היום.
אפי אושעיה: הערעור הראשון הוא של חבר הכנסת אליעזר כהן בנושא: תימלול שיחות בין ליברמן לנתניהו בניגוד לצו בית המשפט.
אפי אושעיה: חבר הכנסת כהן, נמק והסבר.
אליעזר כהן: אני לא יודע מה קרה בנשיאות הכנסת, אבל קרתה שם תקלה.
אליעזר כהן: הנושא הוא מאוד רגיש, הנושא הוא בכותרות.
אליעזר כהן: תסתכל על הנוכחות כאן, הנושא מעניין את כולם.
אפי אושעיה: הערעור הבא הוא של חבר הכנסת ברכה בנושא: החלטת הקבינט בעניין המסגד בנצרת.
אפי אושעיה: חבר הכנסת ברכה איננו נוכח, ולכן לא נדון בערעורו.
אפי אושעיה: הערעור הבא הוא של חבר הכנסת גנדי ריגר בנושא: האבטלה בישראל ביחס למדינות המערב.
אפי אושעיה: חבר הכנסת גנדי ריגר, למה הנושא הזה דחוף?
גנדי ריגר: א
גנדי ריגר: בטלה זה לא דחוף?
אפי אושעיה: אבל זה דבר מתמשך, זה לא דבר שקרה השבוע.
גנדי ריגר: זה דבר שקרה היום.
גנדי ריגר: לפני התקציב אנחנו צריכים לחשוב היטב על מצב האבטלה, ולאחד את כל הכוחות לשנות את המצב.
אפי אושעיה: התקציב זה סיבה טובה.
אפי אושעיה: הערעור התקבל.
חברי הוועדה: אפי אושעיה מיכאל איתן אורי אריאל משה ארנס יגאל ביבי מוחמד ברכה יצחק גאגולה אילן גילאון שמואל הלפרט איתן כבל אליעזר כהן נחום לנגנטל נואף מסאלחה סבן אברהם פורז נחמה רונן אברהם (בייגה) שוחט ויצמן שירי מזכיר הכנסת, אריה האן סגן מזכיר הכנסת, דוד לב
קצרנית: רביזיה על החלטת הוועדה בדבר הרכב הוועדה המיוחדת לדיון בהצעות חוק בעניין התקשורת
יוסי כץ: רבותי, סדר היום שלנו לגבי הצבעה: ההצבעה בעניין בקשת רביזיה שלי על החלטת הוועדה בנושא טיפולים רפואיים – הצעת חבר הכנסת גילאון תידון בשעה 10:45.
יוסי כץ: כך נכתב וכך יהיה.
יוסי כץ: אני רוצה לסבר את אוזניכם ולומר לכם שקיבלתי כבר טלפון משופטים ומכל מיני אנשים שמפחדים.
יוסי כץ: הם אמרו: בעיתון כתבו שהחלטתם באופן גורף לבטל.
יוסי כץ: ובכן, חוות הדעת המשפטית של היועצת המשפטית היא, שגם אם הוועדה תחליט, אין בסיס חוקי לשינוי בתנאים האלה לגבי חברי כנסת לשעבר, אלא באמצעות חקיקה וגם אם ועדת הכנסת תחליט על כך, יש מקום לראות בזה לכל היותר הצעת חוק של הוועדה לקריאה ראשונה למליאה, משום שאין פגיעה בזכויות מוקנות.
יוסי כץ: זו היתה חוות הדעת.
יוסי כץ: הדבר השני: תקנון הכנסת תוקן והוחל.
יוסי כץ: בקשות לפטור מחובת המתנה, מעכשיו – חובת נוכחות של תשעה חברי ועדה קבועים.
יוסי כץ: כפי שזכור לכם, המטרה היתה להפסיק את המצב שבו באופן סיטונאי מגישים בקשות לפטור מחובת הנחה.
יוסי כץ: אני הצעתי במליאה שיהיו 13 חברי ועדה, לאו דווקא קבועים, כדי שאפשר יהיה להחליף אותם.
יוסי כץ: היתה הסתייגות של חבר הכנסת יהלום שעברה במליאה.
יוסי כץ: ההשגה שלו התקבלה ונקבע שלפחות שליש מחברי הוועדה יהיו נוכחים.
קריאה: כמה השתתפו בהצבעה הזאת?
יוסי כץ: השתתפו הרבה.
יוסי כץ: הם חשבו שהם מטיבים עם עצמם.
יוסי כץ: הם לא הבינו מה שאני אמרתי: שהם מחמירים עם עצמם, כי יותר קל לגייס 13 חברים מאשר להביא 9 חברי ועדה קבועים.
יוסי כץ: אנחנו פותחים בבקשת רביזיה של חבר הכנסת ברכה.
יוסי כץ: נמק, בבקשה, את ההסתייגות שלך מהרכב הוועדה בנושא התקשורת.
מוחמד ברכה: כן, אדוני היושב ראש.
מוחמד ברכה: אין פה מקום להרבות במילים.
מוחמד ברכה: ההסתייגות היא לא מהוועדה, אלא היא מהרכבה.
מוחמד ברכה: היות והוועדה, בהיבטים שלה ובמנדט שהיא אמורה לעסוק בו, גם מתייחסת לשידורים בערבית, אני לא חושב שראוי שתהיה ועדה שתטפל בנושא הזה ללא ייצוג שיהיה קשוב לצרכיה, מאווייה ועמדותיה של האוכלוסייה הערבית.
מוחמד ברכה: אין עמדה אחת, בסופו של דבר, אבל הייצוג הזה חסר בוועדה, בלי להרבות במילים.
אברהם פורז: אדוני היושב ראש, ההרכב של תשעה הוצע פה בכנסת, לא על ידי, אבל מרגע שהוצע הרכב של תשעה, אני חשבתי שההגינות אומרת: שניים לעבודה, שניים לליכוד ומקום אחד לכל אחת מהסיעות לאחר מכן, לפי גודלן.
אברהם פורז: מה לעשות שהסיעה של חבר הכנסת ברכה היא רק שלושה.
אברהם פורז: יש גם סיעות של ארבעה וחמישה שאין להן נציגים.
מוחמד ברכה: אבל פה יש ציבור שלם - - -
יגאל ביבי: מפלגת העבודה יש לה נציגים ערביים.
אברהם פורז: אם מישהו, מפלגת העבודה, או מרצ, רוצה לתת מקום לנציג ערבי, אז בבקשה.
מוחמד ברכה: למה לדבר ככה?
מוחמד ברכה: זה ציבור שלם.
מוחמד ברכה: השידור, אדוני היושב ראש, הוא לא שידור מפלגתי, אלא לחתכי אוכלוסייה שונים ולכן אוכלוסייה נוספת צריכה לבוא לידי ביטוי.
מוחמד ברכה: אז בכל דבר אפשר להוציא אותנו מחוץ לחוק.
אפי אושעיה: אני רוצה לשאול: אנחנו מתייחסים לוועדה שהוקמה לצורך - - -
יוסי כץ: הוועדה המיוחדת.
אפי אושעיה: לנושא ההסדרים?
אברהם פורז: היתה החלטה על שלושה מכלכלה - - -
יוסי כץ: סליחה, סליחה, חבר הכנסת פורז, בואו לא תעשו חילופי דברים.
אפי אושעיה: אני שואל, אני רוצה ללמוד.
אפי אושעיה: האם הוועדה שהוקמה במיוחד לא היתה פועל יוצא של העובדה שהחוק היה בחוק ההסדרים וברגע שהפרק יצא מחוק ההסדרים אין צורך בוועדה.
אפי אושעיה: יש ועדת כלכלה שהיא צריכה לנהל את הדברים.
אפי אושעיה: למה צריך ועדה בכלל?
אפי אושעיה: אני טועה?
יוסי כץ: זה היה הסיכום שלנו, זה העתק של חוק ההסדרים וזה היה הסיכום המוקדם.
יוסי כץ: חבר הכנסת נואף מסאלחה אחרון ואחר כך אנחנו מצביעים.
אליעזר כהן: אני קצת מבולבל, מה עומד לפנינו לדיון עכשיו?
יוסי כץ: לדעתי שתי אופציות אפשריות.
נואף מסאלחה: אדוני היושב ראש, בהתייחס לוועדה, ברשותכם.
נואף מסאלחה: במקרה או לא במקרה, הוועדה הזו מינתה אותי גם – לפי המלצת היושב ראש – ליושב ראש הכנסת בפועל היום, לא בפעם הראשונה.
יוסי כץ: אדוני.
נואף מסאלחה: אז אם חבר ערבי יכול להיות ממלא מקום בפועל של יושב ראש הכנסת – ואני מקווה שהוא עושה את עבודתו בצניעות וכראוי, אז צריך להיות גם חבר ערבי, עם כל הכבוד.
נואף מסאלחה: אני יכולתי להיות במקום כל אחד פה בוועדה.
נואף מסאלחה: יש סיעות ערביות וזו כנסת ישראל, זו מדינת ישראל ועשרים אחוז ממנה זו אוכלוסייה ערבית.
יוסי כץ: אני רוצה להסביר לכם: יש בפני הוועדה שתי אפשרויות, לפי דעתי.
יוסי כץ: אפשרות אחת לקבל החלטה על צרוף חבר כנסת ערבי משום שמדובר בנושא תקשורת – ולא להתחיל בהרחבות ולהסתבך.
יאיר פרץ: למה לסיעתנו אין נציג, אדוני.
יוסי כץ: לש"ס יש נציג.
יוסי כץ: לנו יש אינטרס עליון שנושא התקשורת, יהיה בו ייצוג של האוכלוסייה הערבית.
יוסי כץ: אנחנו משדרים גם למדינות ערב, גם לאזרחים הערביים במדינת ישראל.
יוסי כץ: וקנין לא זאת השאלה.
יוסי כץ: השאלה היא למה לליכוד יש שני נציגים ולמערך יש שני נציגים ולש"ס אין שני נציגים?
יוסי כץ: יש אפשרות אחת להרחיב את הוועדה ולומר: עוד נציג לוועדת הכספים, הכלכלה והחינוך ובתנאי שבתוכם יהיה נציג ערבי – זה מסובך.
יגאל ביבי: אני חושב שהמשפטים שאתה אומר הם חמורים.
יגאל ביבי: כל דבר במדינה קשור לערבים, אז יהיה תקדים שבכל נושא חייב לשבת נציג ערבי?
יגאל ביבי: למפלגת העבודה יש שני נציגים, שיתנו נציג ערבי אחד.
יוסי כץ: סליחה, זכותך להצביע נגד.
יוסי כץ: סליחה, אני מסביר לך: זכותך להצביע נגד הרביזיה.
יוסי כץ: מה אתה רוצה ממני?
יוסי כץ: אני רק אומר דבר כזה: מי שמצביע בעד בקשת הרביזיה, יידע שיש שתי אפשרויות, אם תתקבל בקשת הרביזיה – אם היא תדחה, תדחה – אם היא תתקבל, אפשר להחליט על צירוף חבר כנסת ערבי לוועדה וזהו זה ואני הייתי מציע במקרה כזה לצרף את חבר הכנסת ברכה ואז רק הוא מצטרף וזהו.
יוסי כץ: אפשרות שניה לפתוח את הוועדה ואז זה יעכב את הסיפור.
יאיר פרץ: אין לי בעיה שיהיה נציג ערבי בוועדה הזאת, אבל אני חושב שש"ס צריכה גם נציגות בה.
יוסי כץ: יש לה.
יוסי כץ: אמנון כהן בוועדה.
יוסי כץ: חבר הכנסת אמנון כהן ייצג את סיעת ש"ס.
יוסי כץ: רבותי, מי בעד בקשת הרביזיה של חבר הכנסת ברכה, ירים את ידו.
אתי בן יוסף: עשרה.
יוסי כץ: עשרה.
אתי בן יוסף: ארבעה.
יוסי כץ: בקשת הרביזיה התקבלה.
יוסי כץ: מי בעד צירופו של חבר הכנסת ברכה לוועדה, ירים את ידו.
אתי בן יוסף: תשעה.
יוסי כץ: מי נגד צירופו של חבר הכנסת ברכה?
יוסי כץ: מי בעד אישור סופי של הרכב הוועדה, כולל חבר הכנסת ירים את ידו.
יוסי כץ: רבותי, יש לנו עוד הרבה הצבעות.
יוסי כץ: רביזיה על החלטת הוועדה בדבר ביטול שירותים רפואיים לחברי הכנסת לשעבר
יוסי כץ: הנושא השני: יש בקשת רביזיה שלי בנושא ההחלטה שהתקבלה לאשר את בקשת חבר הכנסת גילאון, לבטל את הכללים שנקבעו לגבי חברי הכנסת לשעבר, לבטל את זכותם להוצאות רפואיות.
יוסי כץ: מי בעד בקשת הרביזיה שלי?
יוסי כץ: סליחה, חברי הכנסת,עם כל הכבוד.
אילן גילאון: רגע, רגע.
אילן גילאון: אנשים לא יודעים במה מדובר.
יוסי כץ: סליחה, כל אחד מחברי הכנסת יודע.
אילן גילאון: אדוני, איזה מן דבר זה שיושב ראש הוועדה מבקש רביזיה?
אילן גילאון: אנשים לא יודעים על מה מדובר, אדוני היושב ראש.
נחמה רונן: במילה, אולי להסביר.
יוסי כץ: אני אסביר בצורה מאד פשוטה.
אילן גילאון: אני אסביר.
יוסי כץ: לא, עם כל הכבוד.
יוסי כץ: אני מסביר כיושב ראש הוועדה.
אילן גילאון: קודם אתה מבקש רביזיה, שזה דבר די מופרך וגם לא נותן לדבר?
יוסי כץ: אני אתן לך רשות תגובה, מה אתה רוצה?
יוסי כץ: אתן לך רשות תגובה, אבל אני אסביר.
אילן גילאון: --
יוסי כץ: עם כל הכבוד, חבר הכנסת גילאון, אני אסביר, אתה תקבל רשות תגובה.
יוסי כץ: רבותי, הסיפור הוא מאד פשוט.
יוסי כץ: בשעתו, כאשר הוחלט להפסיק את ההוצאות הרפואיות של חברי הכנסת ולקבוע שחברי כנסת מקבלים כמו אחד האדם, באותה שנה – לפני חמש עשרה שנה – סוכם, שחברי הכנסת שהיו עד הכנסת העשירית מקבלים טיפול רפואי, הוצאות רפואיות, מה שקשור בזה.
יוסי כץ: מאז ועד היום חברי הכנסת הוותיקים, רובם בני 65 עד תשעים, מקבלים את ההוצאות הרפואיות בהתאם לאותה החלטה.
יוסי כץ: הם ובני משפחתם מקבלים את ההוצאות הרפואיות בהתאם לחוק הקיים.
יוסי כץ: עכשיו, חבר הכנסת גילאון בא ואומר: זה עולה שניים וחצי עד שלושה מיליון שקל בשנה למדינת ישראל, אני מבקש לבטל את זה – וההצעה שלו התקבלה.
יוסי כץ: שני דברים אני צריך להגיד לכם: אחד, פנה אלי חבר כנסת בן 86 ואמר לי: אין שום סיכוי בעולם, היום, שאיזושהי חברת ביטוח תסכים לבטח אותנו, חברי הכנסת לשעבר שהם בני 65 ומעלה.
יוסי כץ: שום סיכוי שבעולם ולכן אני אומר לך: אתה פוגע בזכויות מוקנות שלנו.
יוסי כץ: אומרת היועצת המשפטית חד משמעית: זו פגיעה.
יוסי כץ: אנה שניידר הופיעה בפנינו ואמרה: זו פגיעה בזכויות המוקנות.
יוסי כץ: גם אם תקבלו החלטה כזו, זה מחייב חקיקה.
יוסי כץ: אי אפשר בהחלטת ועדת כנסת לפגוע בזכויות מוקנות, למרות שזה בזבוז כספים וזה לא תקין מבחינה ציבורית שהם מקבלים וציבור הנכים וציבור האנשים – הכל בסדר.
יוסי כץ: הכל מובן.
מוחמד ברכה: זה כן תקין.
מוחמד ברכה: למה לא תקין?
יצחק גאגולה: יכול להיות שאנחנו צריכים להתבייש בעצם היותנו חברי כנסת?
יצחק גאגולה: מה זה?
יצחק גאגולה: אנחנו צריכים לפחד מכל דבר?
יצחק גאגולה: אדוני היושב ראש, הגיע הזמן - - -
יוסי כץ: עכשיו אני נותן שתי דקות תגובה לחבר הכנסת גילאון, אני רוצה להיות הוגן אתו.
יוסי כץ: חבר הכנסת גילאון, שתי דקות.
יוסי כץ: אגב, אני מוכרח להגיד לכם: הבדיקה שלי העלתה שמדובר בכמה חברי כנסת לשעבר שמקבלים זכויות לפי סיעוד.
יוסי כץ: זכויות של סיעוד, שלא קיימות בחוק לגבי אנשים אחרים.
יוסי כץ: בסדר, אבל אנשים אחרים זכאים לעשות ביטוח.
יוסי כץ: הם לא קיבלו צ'אנס.
אילן גילאון: אדוני היושב ראש, אני יודע שאתה בשדה מאד פופולרי, אני לא יודע אם כשאתה מבקש רביזיה בהצבעה אתה עושה גם רביזיה בעובדות ואני נורא מצטער.
אילן גילאון: אם אני רואה שכך מתקבלות החלטות בוועדת הכנסת, אני אפשפש פעמיים כל פעם שצריך לבחור באיזושהי ועדה.
אילן גילאון: אז אני רוצה להעמיד דברים על דיוקם
יוסי כץ: יש לך במה.
אילן גילאון: מפני שאפשר להציג אותי כרודף האלמנות.
אילן גילאון: אגב, לא מדובר רק בקבוצת חברי כנסת.
אילן גילאון: ההחלטה צריכה לעבור בעוד מספר ועדות, כמו ועדת הכספים, שצריכה לטפל בכל סגל א' של מדינת ישראל.
יוסי כץ: זה לא אנחנו.
אילן גילאון: הפה שהתיר הוא הפה שאוסר.
יגאל ביבי: אתה פוגע בזכויות מוקנות.
יוסי כץ: אין לנו סמכות, עזוב.
יוסי כץ: חבר הכנסת ביבי, אל תפריע לו.
יוסי כץ: תן לו לדבר את השתי דקות ותצביע.
יוסי כץ: אתה מפריע.
יצחק גאגולה: זו הצעה פופוליסטית ממדרגה ראשונה.
יגאל ביבי: --
יוסי כץ: סליחה, חבר הכנסת גילאון מדבר לבד, אתם תהיו בשקט.
יוסי כץ: חבר הכנסת ביבי, אני קורא אותך לסדר, די.
אילן גילאון: יש גם זכויות מוקנות ואני לא כופר בכך שיש זכויות מוקנות, שיש מי שמקנה לעצמו את הזכויות האלה.
אילן גילאון: זאת היתה תקופה שבה לא היה ביטוח בריאות ממלכתי.
אילן גילאון: עכשיו – אני מבין לגמרי את אותן הטבות, וחבר הכנסת גאגולה, אל תקשור את זה אם צריך להתבייש להיות חברי כנסת.
אילן גילאון: יש מספר חברי כנסת שצריכים להתבייש ויש אחרים, שלא צריכים להתבייש.
יצחק גאגולה: אנחנו רוצים להתייצב בפני הביקורת - - - שמה שמגיע לאישי ציבור באשר הם - - -
יוסי כץ: סליחה, אתה לא עונה לו, עם כל הכבוד.
יוסי כץ: יש לך זכות הצבעה.
אילן גילאון: אתה לא מבין על מה אני מדבר, סלח לי.
אילן גילאון: לא יכול להיות שיש קבוצה שמקבלת שיאצו ואקופונגטורה בחינם.
יוסי כץ: איזה שיאצו?
יוסי כץ: זה בעיתון היה כתוב.
יוסי כץ: טוב, תודה רבה.
אילן גילאון: אל תגיד לי איזה.
אילן גילאון: תשאל את משרד הבריאות.
אילן גילאון: אדוני, אתה עושה רביזיה בעובדות.
אילן גילאון: אני רוצה להסביר: לא יכול להיות שיש מצב שאנשים שהם חולי שחמת כבד מתים כי אין להם דיאליזה ויש מי שמקבל.
אילן גילאון: ומי זאת הקבוצה הזאת?
אילן גילאון: המסודרת ביותר במדינה, כי היא הקנתה לעצמה זכות מוקנית.
אילן גילאון: אז אני אומר לך שגם זכות מוקנית מן הסוג הזה אפשר לא להקנות.
אילן גילאון: אמרתי יותר מזה: אם יש בתוך הקבוצה הזאת - - - שנסדר לו את המצב - - -
קריאה: תן לנו להצביע.
יוסי כץ: חבר הכנסת גילאון, שמענו, תודה.
יוסי כץ: מי בעד בקשת הרביזיה.
יוסי כץ: מי בעד בקשת הרביזיה שלי ירים את ידו.
יוסי כץ: אני מעלה עכשיו להצבעה את הצעתו המקורית של חבר הכנסת גילאון.
יוסי כץ: מי בעד הצעת חבר הכנסת גילאון, ירים את ידו.
יוסי כץ: הבקשה נדחתה.
יוסי כץ: רגע, לא לעזוב.
יוסי כץ: אם אתם עוזבים לא נוכל להמשיך להצביע.
יוסי כץ: נא להישאר בחדר.
נחמה רונן: אבל יש מליאה עוד שתי דקות.
יוסי כץ: בסדר, אז יש מליאה עוד שתי דקות, אבל יש בקשות לפטור מחובת הנחה.
יוסי כץ: בקשות חברי הכנסת להקדמת הדיון בהצעות חוק בקריאה טרומית: הצעת חוק שירות אזרחי – התשס"ב-2002 הצעת חוק מימון מפלגות (תיקון – תרומות ופעולות של גוף חיצוני לקידום מטרות מפלגה), התשס"ב-2002 הצעת חוק הכנסת (תיקון – מניין מספיק של חברי כנסת במליאת הכנסת),
יוסי כץ: רבותי, אני מעמיד להצבעה את בקשתו של חבר הכנסת משה ארנס לפטור מחובת הנחה - -
יוסי כץ: הצעת חוק הכנסת, מניין מספיק של חברי כנסת במליאה.
יוסי כץ: רבותי, מה הולך פה?
יוסי כץ: או שאתם יושבים, עם כל הכבוד, או שאנחנו לא נוכל להמשיך.
יוסי כץ: רבותי, אני שם על סדר היום שלושה סעיפים: הצעת חוק שירות אזרחי, הצעת חוק מימון מפלגות, הצעת חוק הכנסת.
יוסי כץ: שלושת הסעיפים הם על סדר היום שלנו לפי התקנון, ביום שני יהיו הסבר והצבעה.
מיכאל איתן: אדוני היושב ראש, אני רוצה לדעת ממך: אתה אדם מצפוני.
מיכאל איתן: אתה שם לב שאתה הורס את הכנסת עם ההצבעות האלה?
יוסי כץ: אני מציע, אני נועל את הישיבה, תבוא אלי.
מיכאל איתן: לא, אני רוצה שזה יהיה בתוך הישיבה.
מיכאל איתן: אני רוצה שאתה תיתן את דעתך.
מיכאל איתן: איך זה קרה שבמשך עשרות שנים היה שחרור מחובת הנחה להצעות חוק פרטיות, אולי ארבע חמש פעמים.
יוסי כץ: אנחנו שינינו את התקנון.
יוסי כץ: זה בדיוק מה שעשיתי.
יוסי כץ: שיניתי את התקנון.
יוסי כץ: רק אם נוכחים תשעה חברי ועדה קבועים אפשר לבקש את זה.
יוסי כץ: אני הבאתי לשינוי תקנון הכנסת.
מיכאל איתן: אז אני מבקש לחזור בי מהדברים, כי לא ידעתי על כוונותיו של היושב ראש לחסום את התופעה.
יוסי כץ: אני מתכבד לפתוח את ישיבת הוועדה ומבקש מכל הנוכחים להתחשב בעובדה שאני מגיע הנה חולה.